1Pojiwi PUWANGNGE! Eh ata-atanna PUWANGNGE, pojiwi asenna PUWANGNGE!
2Ripakalabbai matu asen-Na, makkekkuwangngé sibawa sillampé wettué.
3Polé ri alau lettu ri yajang harusu’i ripoji asenna PUWANGNGE.
4Makuwasai PUWANGNGE ri sininna bangsaé, arajan-Na naliwengngi langié.
5Nigana pada PUWANG Allataalata? makkarungngi Aléna ri onrong iya matanré.
6Iyakiya napabbukku’i Aléna untu’ mitai langié sibawa linoé.
7Naakkai tau kasiyasié polé ri awué, sibawa tau maperi senna’é polé ri awué.
8Napatudangngi mennang silaong sining panguwasaé, silaong sining arung polé ri umma’-Na.
9Mabbéréi ana’-ana’ lao ri bainé iya manangngé, pancajiwi indo’ iya masennangngé sibawa malebbi ri bolana. Pojiwi PUWANGNGE!
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn